**Sognepræst i Nebsager-Bjerre-Stenderup Pastorat, Hedensted Provsti, Haderslev Stift**

Stillingen som tjenestemandsansat sognepræst i Nebsager-Bjerre-Stenderup Pastorat, Hedensted Provsti er ledig til besættelse den 1. september 2025*.*

Til stillingen er knyttet en forpligtelse som kirkebogsfører og begravelsesmyndighed.

Ud over sognepræstestillingen i Nebsager-Bjerre-Stenderup Pastorat er der til stillingen tillagt opgaver i provstiet som aftales nærmere med biskop, provst og præstekollega. Vedr. denne forpligtelse vil der blive udarbejdet et regulativ, som nærmere forklarer, hvad opgaven indebærer.

Stillingen er en fuldtidsstilling.

Som ny sognepræst får du et introduktionsforløb, hvor du får en mentor, der guider dig igennem i den første tid i embedet og sætter dig nærmere ind i de forskellige arbejdsopgaver, der er for en præst.

I Præsteforeningens medlemsblad kan du læse embedsbeskrivelsen fra menighedsrådet. Her kan du læse om sognet / Pastoratet og om, hvilke tanker, menighedsrådet gør sig om det ledige embede.

Har du lyst til at læse mere om Nebsager-Bjerre-Stenderup Pastorat og hvordan kirkelivet m.v. er i Pastoratet, kan vi anbefale, at du orienterer dig på Pastoratets hjemmeside:
Link til sognets hjemmeside: [nbs-kirker.dk](https://www.nbs-kirker.dk/)

*Embedsbeskrivelsen kan du også læse på* Haderslev *Stifts hjemmeside* [*Ledige stillinger | Haderslev Stift*](https://www.haderslevstift.dk/aktuelt/ledige-stillinger)*.*

Stillingen er omfattet af Bekendtgørelse af lov om ansættelse i stillinger i folkekirken m.v. [(LBK nr. 864 af 25/6/2013)](https://www.retsinformation.dk/eli/lta/2013/864)

Stillingen aflønnes efter løngruppe 1 i [aftale om aflønning af tjenestemandsansatte præster i Folkekirken.](https://www.retsinformation.dk/eli/retsinfo/2021/9011)

Ud over selve lønnen ydes et rådighedstillæg med et afrundet grundbeløb pr. 31. marts 2012 for en fuldtidsstilling på kr. 43.000,00 årligt. Ved deltidsansættelse vil der ske beregning af tillægget i forhold til ansættelseskvoten.

Stillingen er omfattet af reglerne om Ny Løn, hvorfor det er muligt at ønske en lønforhandling.

Der er knyttet tjenestebolig til stillingen. Tjenesteboligen ligger på adressen Bakkevej 8, 8783 Hornsyld.

Tjenesteboligen vil blive vurderet inden indflytning, og boligbidraget vil blive fastsat ud fra denne vurdering.

Det forudsættes, at ansøgere har kørekort til almindelig bil (B) og er villig til at bruge egen bil i jobbet*.*

Er du endnu ikke ordineret, bedes du sende kopi af eksamenspapirer og attest fra Pastoralseminariet sammen med din ansøgning.

Hvis du indstilles til stillingen, vil der blive indhentet børneattest.

Både mænd og kvinder opfordres til at søge stillingen.

Er du interesseret i stillingen og ønsker at sende en ansøgning, bedes du kontakte både menighedsråd og provst for at aftale et tidspunkt for et besøg og en samtale, inden ansøgningsfristen udløber.

Er det første gang du søger embede, bedes du kontakte biskoppens sekretær for at aftale et tidspunkt for en samtale med biskop Marianne Christiansen, inden menighedsrådet afholder orienteringsmøde.

Ansøgningen skal stiles til Kirkeministeriet, men skal sendes til biskoppen over Haderslev Stift pr. mail til: kmhad@km.dk, og ansøgningen skal være biskoppen i hænde **senest opslagets udløbsdato kl. 15.00**.

Kontaktoplysninger MR-formand Sonja Hill Christiansen, Nebsager-Bjerre-Stenderup Sogn
Telefon 24 84 76 32 ∙ E-mail: sonjahill@outlook.com

Kontaktoplysninger provst Jens Henrik Kristiansen, Hedensted Provsti:
Telefon 24 26 36 43 ∙ E-mail: jehk@km.dk

Kontaktoplysninger Haderslev Stift
Telefon 74 52 20 25∙ E-mail: kmhad@km.dk

Kontaktoplysninger biskop Marianne Christiansen,
v/bispesekretær Heidi Hinrichsen:
Telefon 73 52 45 84∙ E-mail: hj@km.dk

Opslag af stillingen: 8. april 2025
Ansøgningsfrist: 5. maj 2025